Jo, Du häsch schu rächt, das isch sicher nit nu seelisch/geschtigi Liabi.  Miar sind anand doch so ähnlich! Ds Läba hät üs beidi nit unbedingt verwöhnt. Beidi händ viil müassa liida und verzichta. Beidi sehnen sich noch Liabi, Nöchi und Geborgaheit. Warum mainsch händ üs dia  "däna" schu vor bald 25 Johr mitanand bekannt gmacht und jetz mit amana klara Uftrag an beidi heragho? Miar beidi hättend dä Schritt doch nia sälber gmacht. Beidi stecktend doch immer no im Schnäckahüüsli und liesstend niemerd an üs hära!  Raffinierti Bandi!!! Dia händ üs doch ganz schön verwütscht!!!  Und jetz gschpührend miar plötzlich beidi, dass mer das gägasiitig bruchend, wönnt und anander au könnt und wönnt geh. Bi dära schöna Vorussetzig und Gwüssheit bruchts bi Goscht kei Verliabtheit  meh!